CELEX: 32003R1329
Language: hr
Date: 2003-07-21 00:00:00
Title: Uredba Vijeća (EZ) br. 1329/2003 od 21. srpnja 2003. o izmjeni Uredbe (EZ) br. 992/95 u pogledu carinskih kvota za određene proizvode poljoprivrede i ribarstva podrijetlom iz Norveške

02/Sv. 021
            
            
               HR
            
            
               Službeni list Europske unije
            
            
               123
            
         32003R1329
   
               L 187/1
            
            
               SLUŽBENI LIST EUROPSKE UNIJE
            
            
               21.07.2003.
            
         
      UREDBA VIJEĆA (EZ) br. 1329/2003
   od 21. srpnja 2003.
   o izmjeni Uredbe (EZ) br. 992/95 u pogledu carinskih kvota za određene proizvode poljoprivrede i ribarstva podrijetlom iz Norveške
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133.,
   uzimajući u obzir prijedlog Komisije,
   budući da:
   
               (1)
            
            
               U skladu s Uredbom Vijeća (EZ) br. 992/95 od 10. travnja 1995. o otvaranju i predviđanju upravljanja carinskim kvotama Zajednice za određene proizvode poljoprivrede i ribarstva podrijetlom iz Norveške (1) otvorene su carinske kvote Zajednice za određene proizvode poljoprivrede i ribarstva podrijetlom iz Norveške. Te kvote dodijeljene su u skladu sa Sporazumom između Europske ekonomske zajednice i Kraljevine Norveške sklopljenim 14. svibnja 1973. (2)
               
            
         
               (2)
            
            
               Sporazumom u obliku razmjene pisama između Europske zajednice i Kraljevine Norveške odobrenim Odlukom Vijeća 2003/465/EZ (3), dvije stranke su se usuglasile u vezi dodatnih bilateralnih trgovinskih povlastica za poljoprivredne proizvode. Na temelju tog sporazuma Zajednica se obvezala, podložno određenim uvjetima, svake godine otvoriti carinske kvote po nultoj carinskoj stopi za izvjestan broj proizvoda podrijetlom iz Norveške.
            
         
               (3)
            
            
               Predmetne carinske kvote treba u skladu s tim otvoriti od 1. siječnja do 31. prosinca svake godine. Za prvu kalendarsku godinu primjene ove Uredbe treba smanjiti cjelokupni godišnji opseg razmjerno dijelu kvotnog razdoblja koje je prošlo prije otvaranja kvota.
            
         
               (4)
            
            
               Opseg carinskih kvota pod rednim brojevima 09.0785 i 09.0786 treba preračunati u eure. Iznose u eurima treba utvrditi u skladu s člankom 18. stavkom 2. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (4), koristeći stopu za norvešku krunu objavljenu 1. listopada 2002. u Službenom listu Europskih zajednica
                   (5).
            
         
               (5)
            
            
               Od 1. siječnja 2004. predviđa se upravljanje carinskim kvotama za proizvode s oznakom KN 0204 na temelju Uredbe Vijeća (EZ) br. 2529/2001 od 19. prosinca 2001. o zajedničkom uređenju tržišta ovčjeg i kozjeg mesa (6). Stoga carinskom kvotom za te proizvode podrijetlom iz Norveške treba upravljati samo do kraja 2003. godine u skladu s pravilima utvrđenim Uredbom (EZ) br. 992/95. Za preostale mjesece 2003. godine treba već za uvoz tih proizvoda propisati podnošenje potvrde o podrijetlu u skladu s odredbama utvrđenim na temelju Uredbe (EZ) br. 2529/2001.
            
         
               (6)
            
            
               Stoga je potrebno sukladno tome izmijeniti Uredbu (EZ) br. 992/95,
            
         DONIJELO JE OVO UREDBU:
   Članak 1.
   Uredba (EZ) br. 992/95 mijenja se kako slijedi:
   
               1.
            
            
               Sljedeći stavak dodaje se članku 1.:
               „4.   Međutim, odstupajući od stavka 3., uvoznici za proizvode s oznakom KN 0204 podnose potvrdu o podrijetlu u skladu s odredbama utvrđenim na temelju članka 16. stavaka 1. i 4. Uredbe Vijeća (EZ) br. 2529/2001 od 19. prosinca 2001. o zajedničkom uređenju tržišta ovčjeg i kozjeg mesa (7).
            
         
               2.
            
            
               Prilog 1. mijenja se u skladu s Prilogom ovoj Uredbi.
            
         Članak 2.
   1.   Za 2003. godišnji opseg carinskih kvota predviđenih Uredbom (EZ) br. 992/95 kako je izmijenjena u skladu s Prilogom ovoj Uredbi, smanjuje se razmjerno onom dijelu kvotnog razdoblja u cijelim mjesecima koji je prošao prije datuma iz članka 3. stavka 2. Rezultat ovog izračuna zaokružuje se na sljedeći cijeli broj.
   2.   Za 2003. opseg otvoren za carinsku kvotu pod rednim brojem 09.0761 iznosi 770 tona.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.
   
   Primjenjuje se od 1. srpnja 2003.
   Međutim, za proizvode obuhvaćene oznakom KN 0204 ova se Uredba primjenjuje samo do 31. prosinca 2003.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. srpnja 2003.
      
         
            Za Vijeće
         
         
            Predsjednik
         
         F. FRATTINI
         
      
   
   
      (1)  SL L 101, 4.5.1995., str. 1. Uredba kako je posljednji put izmijenjana i dopunjena Uredbom (EZ) br. 3061/95 (SL L 327, 30.12.1995., str. 1.).
   
      (2)  SL L 171, 27.6.1973., str. 1.
   
      (3)  SL L 156, 25.6.2003., str. 48.
   
      (4)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 2700/2000 (SL L 311, 12.12.2000., str. 17.).
   
      (5)  SL L 235, 1.10.2002., str. 1.
   
      (6)  SL L 341, 22.12.2001., str. 3.
   
      (7)  SL L 341, 22.12.2001., str. 3.”
   PRILOG
   Prilog I. Uredbi (EZ) br. 992/95 mijenja se kako slijedi:
   
               1.
            
            
               Nakon „Proizvodi podrijetlom iz Norveške” umeće se sljedeća napomena:
               „Neovisno o pravilima za tumačenje kombinirane nomenklature, smatra se da tekst naziva proizvoda ima samo indikativnu vrijednost, s obzirom na to da se preferencijalni režim u kontekstu ovog Priloga određuje oznakom KN. Kada oznake KN sadrže dodatak ‚ex’ preferencijalni se režim treba odrediti zajedničkom primjenom oznake KN i odgovarajućeg naziva.”
            
         
               2.
            
            
               Tablica se mijenja kako slijedi:
               
                           (a)
                        
                        
                           naslov četvrtog stupca zamjenjuje se s „količina kvota (u tonama osim ako je drukčije određeno)”;
                        
                     
                           (b)
                        
                        
                           redovi s rednim brojevima 09.0757, 09.0761 i 09.0762 zamjenjuju se sljedećim:
                           
                                       „09.0757
                                    
                                    
                                       ex 0809 20
                                    
                                    
                                       Trešnje, svježe, od 16. srpnja do 31. kolovoza
                                    
                                    
                                       900
                                    
                                    
                                       Oslobođeno (1)
                                       
                                    
                                 
                                       09.0761
                                    
                                    
                                       ex 0810 10 00
                                    
                                    
                                       Jagode, svježe, od 9. lipnja do 31. srpnja
                                    
                                    
                                       900
                                    
                                    
                                       Oslobođeno
                                    
                                 
                                       09.0762
                                    
                                    
                                       ex 0810 10 00
                                    
                                    
                                       Jagode, svježe, od 1. kolovoza do 15. rujna
                                    
                                    
                                       900
                                    
                                    
                                       Oslobođeno
                                    
                                 
                     
                           (c)
                        
                        
                           umeću se sljedeće stavke:
                           
                                       „09.0781
                                    
                                    
                                       0204 10 00
                                       0204 21 00
                                       0204 22
                                       0204 23 00 (2)
                                       
                                       0204 30 00
                                       0204 41 00
                                       0204 42
                                       0204 43 10 (3)
                                       
                                       0204 43 90 (4)
                                       
                                       0204 50 11
                                       0204 50 13
                                       0204 50 15
                                       0204 50 19
                                       0204 50 31
                                       0204 50 39 (5)
                                       
                                       0204 50 51
                                       0204 50 53
                                       0204 50 55
                                       0204 50 59
                                       0204 50 71
                                       0204 50 79 (5)
                                       
                                    
                                    
                                       Ovčje ili kozje meso, svježe, rashlađeno ili smrznuto
                                    
                                    
                                       300 (6)
                                       
                                    
                                    
                                       Oslobođeno
                                    
                                 
                                       09.0782
                                    
                                    
                                       0210
                                    
                                    
                                       Meso i jestivi nusproizvodi klanja, soljeni, u salamuri, sušeni ili dimljeni; jestivo brašno i krupica od mesa ili od nusproizvoda klanja
                                    
                                    
                                       200
                                    
                                    
                                       Oslobođeno
                                    
                                 
                                       09.0783
                                    
                                    
                                       0705 11 00
                                    
                                    
                                       Salata glavatica
                                    
                                    
                                       300
                                    
                                    
                                       Oslobođeno
                                    
                                 
                                       09.0784
                                    
                                    
                                       0705 19 00
                                    
                                    
                                       Ostala salata
                                    
                                    
                                       300
                                    
                                    
                                       Oslobođeno
                                    
                                 
                                       09.0785
                                    
                                    
                                       0602 90 51
                                    
                                    
                                       Trajnice
                                    
                                    
                                       136 212 EUR
                                    
                                    
                                       Oslobođeno
                                    
                                 
                                       09.0786
                                    
                                    
                                       0602 90 70
                                    
                                    
                                       Sobne biljke: ukorijenjene reznice i mlade biljke, osim kaktusa
                                    
                                    
                                       544 848 EUR
                                    
                                    
                                       Oslobođeno
                                    
                                 
                                       09.0787
                                    
                                    
                                       1601
                                    
                                    
                                       Kobasice i slični proizvodi, od mesa, mesnih nusproizvoda klanja ili krvi; prehrambeni proizvodi na osnovi tih proizvoda
                                    
                                    
                                       300
                                    
                                    
                                       Oslobođeno
                                    
                                 
                     
         
      (1)  Primjenjuje se posebna dodatna carina.”
   
      (2)  Iznos zahtjeva za povlačenje određuje se množenjem neto-težine proizvoda s koeficijentom 1,67 (meso od janjadi) ili 1,81 (meso od ovaca osim janjadi).
   
      (3)  Iznos zahtjeva za povlačenje određuje se množenjem neto-težine proizvoda s koeficijentom 1,67 (meso janjadi).
   
      (4)  Iznos zahtjeva za povlačenje određuje se množenjem neto-težine proizvoda s koeficijentom 1,81.
   
      (5)  Iznos zahtjeva za povlačenje određuje se množenjem neto-težine proizvoda s koeficijentom 1,67 (meso jarića) ili 1,81 (meso od koza osim jarića).
   
      (6)  Težina trupa.”